CELEX: 62013TN0020
Language: hu
Date: 2013-01-17 00:00:00
Title: T-20/13. P. sz. ügy: A Közszolgálati Törvényszék F-41/06. RENV. sz., Marcuccio kontra Bizottság ügyben 2012. november 6-án hozott ítélete ellen Luigi Marcuccio által 2013. január 17-én benyújtott fellebbezés

9.3.2013   
            
            
               HU
            
            
               Az Európai Unió Hivatalos Lapja
            
            
               C 71/26
            
         A Közszolgálati Törvényszék F-41/06. RENV. sz., Marcuccio kontra Bizottság ügyben 2012. november 6-án hozott ítélete ellen Luigi Marcuccio által 2013. január 17-én benyújtott fellebbezés
   (T-20/13. P. sz. ügy)
   2013/C 71/40
   Az eljárás nyelve: olasz
   
      Felek
   
   
      Fellebbező: Luigi Marcuccio (képviselő: G. Cipressa ügyvéd)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék állapítsa meg az Európai Unió Közszolgálati Törvényszéke által a T-41/06. RENV. sz., Marcuccio kontra Bizottság ügyben 2012. november 6-án hozott ítélet semmisségét, illetve — másodlagosan — azt helyezze teljes egészében és kivétel nélkül hatályon kívül; ezen túlmenően 2a) elsődlegesen és figyelemmel arra, hogy az iratok ezt lehetővé teszik: 2.a.a) adjon helyt a jelen ügyben első fokon a fellebbező által előterjesztett valamennyi kérelemnek, többek között az arra irányuló kérelemnek, hogy a Törvényszék kötelezze az Európai Bizottságot az e fellebbezéssel összefüggésben a fellebbezőnél felmerült eljárási költségek ezen utóbbi részére történő kifizetésére; illetve 2b) másodlagosan, utalja vissza az ügyet az első fokon eljáró bíróság elé, azért, hogy — a jogszabályok alapján — ismételten határozzon a fellebbező által első fokon előterjesztett valamennyi kérelemről.
   
      Jogalapok és fontosabb érvek
   
   A jelen fellebbezés a fent említett ítéletre irányul, amely elutasította az F-41/06. sz. ügyben hozott ítélet részleges hatályon kívül helyezésére vonatkozóan a T-20/09. sz., Bizottság kontra Marcuccio ügyben hozott 2011. június 8-i ítéletben a Közszolgálati Törvényszékhez visszautalt keresetet, amely előbbi ítélet azon keresetet illetően hozott határozatot, amelyben a fellebbező egyrészről a Bizottságnak a fellebbező rokkantsági nyugdíjba helyezését elrendelő 2005. május 30-i határozatának, és az e határozathoz kapcsolódó számos aktus megsemmisítését, másrészről pedig a károk Bizottság általi megtérítését kérte.
   Fellebbezésének alátámasztása érdekében a fellebbező a következő hét jogalapra hivatkozik.
   
               1.
            
            
               A fellebbező érdekeit sértő eljárási szabálytalanságok, amelyek súlyos, nyilvánvaló, szembeszökő, jelentős, leplezetlen, kézzelfogható, orvosolhatatlan és érvénytelenséget okozó értékelési hibákkal párosultak.
            
         
               2.
            
            
               A megtámadott ítéletben az indokolás teljes hiánya.
            
         
               3.
            
            
               A vitatott határozat jogszerűtlensége, többek között kibocsátója — határozat elfogadásra irányuló — hatáskörének hiánya miatt, az erre irányuló eljárásnak a lényeges eljárási szabályok megsértését és az eljárással való visszaélés formáját öltő hatáskörrel való visszaélést magában foglaló hibái.
            
         
               4.
            
            
               A tények elferdítése és eltorzítása.
            
         
               5.
            
            
               A bizonyítással kapcsolatos szabályok téves, hibás, félrevezető és ésszerűtlen alkalmazással történő megsértése, valamint számos jogelv és jogszabály megsértése.
            
         
               6.
            
            
               A jogvita alapvető aspektusaival kapcsolatos határozathozatal elmulasztása.
            
         
               7.
            
            
               A fellebbező által a vitatott határozattal szemben felhozott elfogadhatatlansági kifogással kapcsolatos határozathozatal jogszerűtlensége.